In-nanna tiegħi jisimha Margerita imma kulħadd isejħilha Gerita. Hi għandha fuq sittin sena u toqgħod Ħaż-Żabbar. Jiena tgħidx kemm inħobbha u hi l-istess. In-nanna hi mara gustuża, b'għajnejha lewn aħdar. Għandha wiċċha sabiħ, xagħarha kannella u qasir. Tgħidx kemm għandha manjieri ġentili miegħi. Hi tilbes pulit u eleganti, tieħu ħsieb id-dehra tagħha u tħobb timxi mal-moda. In-nanna tħobb issiefer ħafna u ġieli morna xi vaganza flimkien. Hi tħobb ukoll timxi ħafna biex tibqa' b'saħħitha. In-nanna tħobb tiekol minn kollox u xi kultant tgerger miegħi meta nħalli l-ikel fil-platt. Gerita hi persuna ċajtiera ħafna imma tbati bil-burdati. Xi kultant jitilgħulha n-nervi imma ma tantx iddum għax għandha qalbha tad-deheb u tħobb tgħin lil kulħadd. Din in-nanna Gerita veru tal-ġenn. Filli tiċċajta u filli tirrabja, imma qalbha tajba u xi ftit żbukkata wkoll. Lili tħobbni u dejjem toħroġni magħha. Dejjem tagħtini xi ċikkulata jew xi borża ħelu. Jien inħobbha wisq!
In-Nanna Gerita – Andrey Farrugia 7a